**Andrej Sládkovič Romantizmus**

**Marína Slovensko**

*Literárny druh*: lyrická romantická skladba

*Kompozícia:*  291 spevov po 10 veršoch

*Bibliografické údaje:*

Dielo som čítal v plnom znení v Zlatom fonde denníka SME na internetovej stránke *http://zlatyfond.sme.sk/dielo/17/Sladkovic\_Marina*.

*Postava:* Marína (= Mária Pišlová = básnikova milá v skutočnom živote)

*Obsah:* Časti diela možno z obsahového hľadiska rozdeliť na lyricko-epické a symbolické. V prvých je opísaná Sládkovičova láska k Maríne, ktorú jej rodičia vydali za bohatého ženícha, kde ju čaká istejšia budúcnosť ako po boku básnika. Zobrazené sú kladné i tienisté stránky ich vzťahu, jednoznačne ale cítiť nekonečnú oddanosť básnika k svojej milej. Symbolické časti sú zložitejšie, venujú sa predovšetkým predstave o kráse (autor považuje Marínu za stelesnenie krásy), láskam k žene i vlasti a mladosti.*Citáty:*

„Možno mi tvojich úst sa odrieknuť,
možno mi ruky nedostať,
možno mi v diaľky žiaľne utieknuť,
možno mi nemilým ostať,
možno mi ústam smädom umierať,
možno mi žialiť v samote,
možno mi život v púšťach zavierať,
možno mi nežiť v živote,
možno mi seba samého zhubiť: -
nemožno mi ťa neľúbiť! -„

(spev č. 41)

*„*Slovensko mladé, rodisko moje
aj mohyla mojich kostí!
v tebe mám pekných obrazov dvoje
a dvoje veľkých ľúbostí! -
Ako je krásna tá moja deva,
aká k nej ľúbosť vo mne horieva:
tak ty a k tebe, otčina!
Ako tys' pekná, krajina moja,
ako mladistvosť milá mi tvoja:
tak pekná, milá Marína!“

(spev č. 72)

*Môj názor:* Dielo bolo napísané mnou nepreferovanou viazanou rečou a bolo pomerne náročné na pochopenie. Zďaleka nie pri všetkých spevoch ba dokonca až málokedy som porozumel, čo konkrétne nimi autor básnik chcel povedať. Z toho dôvodu som musel pohľadať vysvetlenia autorovych myšlienok na internete.

**Matej Balog, kvinta**